16. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 2190 της 28 Νοεμ./9 Δεκ. 1955 Περί παρατάσεως προθεσμιών των άρθρ. 4 και 7 του Ν.Δ. 2967/1954 «περί τροποποιήσεως, συμπληρώσεως κλπ. της κειμένης νομοθεσίας περί διαχειρίσεως ανταλλαξίμου περιουσίας». ΤΟ ΥΠΟΥΡΓΙΚΟΝ ΣΥΜΒΟΥΛΙΟΝ Λαβόν υπ’ όψιν την υπ’ αριθ. Ε. 45640 από 16.11.1955 πρότασιν των Υπουργών Γεωργίας και Οικονομικών, αποφασίζει: Παρατείνει: α)επί έν εισέτι έτος από της λήξεως των τας προθεσμίας των άρθρων 4 παρ. 1 και 7 § 1 του ν.δ. 2967/1954 «περί τροποποιήσεως, συμπληρώσεως κλπ. της κειμένης νομοθεσίας περί διαχειρίσεως ανταλλαξίμου περιουσίας» (1), β)την υπό της § 13 του άρθρου 7 του ως άνω ν.δ. 2967/1954 προβλεπομένην προθεσμίαν υποβολής αιτήσεων υπό των κτηνοτρόφων επί εξάμηνον, αρχομένην ένα μήνα μετά την δημοσίευσιν της παρούσης πράξεως εις την Εφημερίδα της Κυβερνήσεως.-Η εξάμηνος αύτη παράτασις έχει εφαρμογήν και επί των ανταλλαξίμων βοσκοτόπων, δι’ ους εξεδόθησαν αποφάσεις βάσει του άρθρου 7 του ν.δ. 2967/1954.-γ)Επί τρίμηνον της υπό της § 13 του άρθρου 7 του ως άνω ν.δ. προβλεπομένης προθεσμίας εκδόσεως γνωμοδοτήσεως υπό της Επιτροπής του άρθρου 24 του κώδικος «περί ενοικιοστασίου βοσκών».–Εκδόσαν προς τούτο την υπ’ αριθ. 2190 πράξιν του, ήτις κυρωθήσεται δια νόμου μερίμνη του Υπουργείου Γεωργίας. 